techiaith/cofnodycynulliad_en-cy huggingface dataset:
English: Good morning to you all and welcome. I have enjoyed reading your written evidence, and thank you for that evidence. We're all agreed on the need to increase activity. We're asking how to do so. I think you, Professor Hanson, present a very important new element in what we're discussing, which is when this should happen. I have great interest in what you're saying about introducing specific activity in early childhood. Could you explain why early childhood activity is so, so important, and what is the evidence?
Welsh: Bore da i chi i gyd, a chroeso atom ni i gyd. Rydw i wedi mwynhau darllen y dystiolaeth ysgrifenedig a gafodd ei hanfon atom ni, a diolch am hynny. Rydym ni i gyd yn gytûn ar yr angen i gynyddu gweithgarwch. Rydym ni'n gofyn sut i wneud hynny. Ond rydw i'n meddwl eich bod chi, yr Athro Hanson, yn cyflwyno elfen bwysig iawn newydd i'r hyn rydym ni'n ei drafod, sef pryd ddylai hyn ddigwydd. Mae gen i ddiddordeb mawr yn yr hyn rydych chi'n ei ddweud ynglŷn â chyflwyno gweithgarwch penodol yn gynnar iawn mewn bywyd. A allwch chi egluro pam fod y gweithgarwch plentyndod cynnar yna mor, mor bwysig, a beth ydy'r dystiolaeth?
English: Thank you very much. What we need to do as a committee, of course, is to take out from that - and the Wales Institute of Physical Literacy have their own ideas about what to do - but we want to draw out of what you're saying what we could be recommending that the Welsh Government could be doing in terms of promoting that change, for the long term, yes, but also the short-term steps they could be taking. Have you been able to identify those few things that the Government could be doing and that you would expect to make a significant change?
Welsh: Diolch yn fawr iawn. Beth rŷm ni angen ei wneud fel pwyllgor, wrth gwrs, ydy tynnu allan o hynny - ac mae gan Athrofa Llythrennedd Corfforol Cymru eu syniadau nhw ynglŷn â beth i'w wneud yn fan hyn - ond rŷm ni eisiau tynnu allan o'r hyn rŷch chi'n ei ddweud yr hyn y gallem ni fod yn ei argymell y gallai Llywodraeth Cymru fod yn ei wneud o ran hybu'r newid yna, ar gyfer yr hirdymor, ie, ond camau byrdymor y gallen nhw fod yn eu cymryd. A ydych chi wedi gallu adnabod yr ychydig o bethau yna fyddai'r Llywodraeth yn gallu eu gwneud ac y byddech chi yn disgwyl iddyn nhw wneud gwahaniaeth sylweddol?
English: Thank you very much. As it happens, I agree. I've also said something similar to you - that money from the levy on soft drinks should be used to tackle this. Dr Wainwright, what you in the Wales Institute for Physical Literacy are doing is being very specific about what needs to be done to change bodies and the motor skills of children when they are very young. Tell us what you think could be done as a national programme that could make a significant change in this area.
Welsh: Diolch yn fawr iawn. Rydw i'n digwydd cytuno. Rydw innau wedi dweud rhywbeth tebyg i chi - y dylai arian o'r lefi ar ddiodydd â siwgr ynddyn nhw gael ei ddefnyddio i daclo'r maes yma. Dr Wainwright, beth rydych chi'n ei wneud yn Athrofa Llythrennedd Corfforol Cymru ydy bod yn benodol iawn ynglŷn â beth sydd angen ei wneud i newid cyrff a newid sgiliau motor plant pan maen nhw'n ifanc iawn. Dywedwch wrthym ni beth rydych chi'n meddwl allai gael ei wneud fel rhaglen genedlaethol a allai wneud gwahaniaeth wirioneddol yn y maes yma.
English: Any further questions from anyone? No, thank you very much. Well, thank you very much to the three of you. That's the end of our question session today. You will receive a transcript of the discussions this morning, to check for accuracy. But can I thank you once again for the excellent written evidence we received from you all? That's been tremendously useful for us. Thank you very much. Can I tell my fellow Members that we're going to have a break now for 15 minutes and come back here by 10.35? Thank you.
Welsh: A oes unrhyw gwestiwn arall gan unrhyw un? Na, diolch yn fawr. Wel, diolch yn fawr i'r tri ohonoch chi. Dyna'r sesiwn gwestiynu ar ben. Mi fyddwch chi yn derbyn trawsgrifiad o'r trafodaethau'r bore yma, er mwyn ichi allu eu gwirio nhw, eu bod nhw'n ffeithiol gywir. Ond gyda hynny o ragymadrodd, a allaf i ddiolch ichi unwaith eto am y safon arbennig o dystiolaeth ysgrifenedig rydym ni wedi ei derbyn oddi wrthych chi i gyd? Mae honno wedi bod o fudd mawr inni, felly, diolch yn fawr iawn. A allaf i gyhoeddi i'm cyd-Aelodau y gwnawn ni gael egwyl rŵan am chwarter awr, a dod nôl yn fan hyn erbyn 10.35? Diolch yn fawr.
English: If I can call the meeting to order, welcome back, everyone, to the latest section of the Health, Social Care and Sport Committee meeting here in the National Assembly for Wales. Welcome back. We're now on item 3, which is the continuation of our inquiry into the physical activity of children and young people. This is evidence session no. 3, and before us we have witnesses from Sport Wales. Welcome, therefore, Sarah Powell, chief executive of Sport Wales, and Graham Williams, the director of engagement at Sport Wales. A warm welcome to you both. Thank you for all the evidence beforehand. With your permission, we have a list of questions in various sections relating to this subject, so we'll go straight into questions, and Rhun ap Iorwerth is going to start.
Welsh: Os allaf i alw'r cyfarfod i drefn, croeso yn ôl i bawb i adran ddiweddaraf cyfarfod y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. Croeso yn ôl. Rydym ni wedi cyrraedd eitem 3 rŵan, a pharhad ein hymchwiliad ni i weithgarwch corfforol ymhlith plant a phobl ifanc - sesiwn dystiolaeth rhif 3, yn wir. O'n blaenau ni mae tystion o Chwaraeon Cymru. Croeso, felly, i Sarah Powell, prif weithredwr Chwaraeon Cymru, a hefyd i Graham Williams, cyfarwyddwr ymgysylltu Chwaraeon Cymru. Croeso i'r ddau ohonoch chi. Diolch am bob tystiolaeth ymlaen llaw. Gyda'ch caniatâd, mae gennym ni restr o gwestiynau mewn gwahanol adrannau i wneud efo'r pwnc yma. Felly, awn ni yn syth i mewn i gwestiynu, ac mae Rhun ap Iorwerth yn mynd i ddechrau.
English: Good morning. Thank you very much for coming in. Just a basic question to begin with, if I may, regarding the role of Sport Wales in what we're discussing. We are looking at trying to have a strategy and new steps in place to encourage physical activity amongst children and young people in Wales. What is Sport Wales's role in that? Should you be leading on this?
Welsh: Bore da. Diolch yn fawr iawn i chi am ddod atom ni. Jest cwestiwn sylfaenol i ddechrau ynglŷn â rôl Chwaraeon Cymru yn yr hyn yr ydym ni'n ei drafod. Rydym ni'n trafod trio cael strategaeth a chamau newydd i annog gweithgarwch corfforol ymysg pobl ifanc a phlant yng Nghymru. Beth ydy rôl Chwaraeon Cymru yn gwneud hynny? Ai chi a ddylai fod yn arwain ar hyn?
English: Thank you very much. That's the end of the session. Thank you very much for your evidence and for attending this morning. You will receive a transcript of this meeting - of the proceedings - to confirm that they're factually accurate. So, with those few words, thank you very much. I can announce that we'll have a short break now of about five minutes so that we can get the next witnesses in. Thank you very much.
Welsh: Grêt. Diolch yn fawr. Dyna ddiwedd y sesiwn. Diolch yn fawr iawn ichi am eich tystiolaeth ac am eich presenoldeb y bore yma. Mi fyddwch chi yn derbyn trawsgrifiad o'r cyfarfod yma - o'r trafodaethau - i gadarnhau eu bod nhw'n ffeithiol gywir, ond, gyda hynny, diolch yn fawr i chi. Gallaf gyhoeddi i'm cyd-Aelodau y cawn ni doriad byr o ryw bum munud rwan er mwyn cael y tystion nesaf i fewn. Diolch yn fawr, a diolch yn fawr i chi.
English: Welcome back to the latest part of the meeting this morning of the Health, Social Care and Sport Committee here at the National Assembly for Wales. We have reached item 4 on the agenda, which is a continuation of our inquiry into physical activity of children and young people. This is evidence session 4. Before us we have witnesses from Disability Sport Wales. I'm pleased to welcome Fiona Reid, chief executive officer, Disability Sport Wales, and also Michelle Daltry, partnership manager, Disability Sport Wales. Thank you very much for your written evidence, which was excellent. Based on that, and some other issues we've had from other evidence, we have some questions for you. So, if you're happy, we'll go straight into those questions. Julie Morgan is going to start.
Welsh: Croeso nôl, felly, i'r adran ddiweddaraf o gyfarfod y bore yma o'r Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. Rŷm ni wedi cyrraedd eitem 4 ar yr agenda rŵan, a pharhad ein hymchwiliad i weithgarwch corfforol ymhlith plant a phobl ifanc. Hon ydy sesiwn dystiolaeth rhif 4. O'n blaenau mae tystion o Chwaraeon Anabledd Cymru. Felly, mae'n bleser i groesawu Fiona Reid, prif weithredwr Chwaraeon Anabledd Cymru, a hefyd Michelle Daltry, rheolwr partneriaeth Chwaraeon Anabledd Cymru. Diolch yn fawr iawn ichi am eich tystiolaeth ysgrifenedig fendigedig rŷm ni wedi'i derbyn ymlaen llaw, ac, yn seiliedig ar honno, a pheth wmbreth mawr o dystiolaeth eraill rŷm ni wedi'i chael, mae yna gwestiynau gyda ni eisoes. Gyda'ch caniatâd, awn ni'n syth mewn i gwestiynau, yn ôl ein harfer. Julie Morgan sydd yn mynd i ddechrau.
English: Thank you very much. That's the end of the session. Thank you very much again for your excellent written evidence, presented in advance, and also for being here today and answering the questions so fully for us. You will receive a transcript of the discussions here today in order to check them for factual accuracy. But thank you once again for coming in. Can I just let my fellow Members know that we will take a short break? We will have a break until 12:15. Thank you.
Welsh: Diolch yn fawr. Dyna ni wedi cyrraedd diwedd y sesiwn. Diolch yn fawr iawn i chi unwaith eto am y dystiolaeth ysgrifenedig fendigedig wnaethoch chi ei gyflwyno ymlaen llaw, a hefyd am eich presenoldeb, a hefyd am ateb y cwestiynau mewn ffordd mor raenus rŵan o'n blaenau. Gallaf gyhoeddi ymhellach y byddwch yn derbyn trawsgrifiad o'r trafodaethau yma er mwyn i chi allu gwirio eu bod nhw'n ffeithiol gywir. Ond gyda hynna o ragymadrodd, diolch yn fawr iawn i chi unwaith eto. A gaf fi gyhoeddi i fy nghyd-Aelodau y cawn ni doriad byr nawr? Bydd egwyl tan 12:15. Diolch yn fawr.
English: Welcome back, everyone, to the latest section of the Health, Social Care and Sport Committee here in the National Assembly for Wales. We have reached item 5 and a continuation of our inquiry into physical activity of children and young people. This is evidence session 5. Before us we have the Children's Commissioner for Wales. It's a pleasure to welcome Sally Holland, the Children's Commissioner for Wales, and also Emma Curtis, policy adviser. Naturally we have received your excellent written evidence beforehand and we have a large number of questions. So, with your permission, we'll go straight into those questions, in terms of time, and Jayne Bryant is going to start.
Welsh: Croeso nôl i bawb i adran ddiweddaraf y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. Rydym ni wedi cyrraedd eitem 5 a pharhad o'n hymchwiliad i weithgarwch corfforol ymhlith plant a phobl ifanc, sesiwn dystiolaeth 5. O'n blaenau mae Comisiynydd Plant Cymru. Mae'n bleser croesawu, felly, Sally Holland, Comisiynydd Plant Cymru, a hefyd Emma Curtis, cynghorydd polisi. Yn naturiol rydym ni wedi derbyn eich tystiolaeth ysgrifenedig glodwiw iawn ymlaen llaw ac mae gennym ni nifer helaeth o gwestiynau. Ac felly, gyda'ch caniatâd, mi awn ni'n syth i mewn i'r rheini, i ddweud y gwir, yn nhermau amser, ac mae Jayne Bryant yn mynd i ddechrau.
English: Thank you very much. The list you gave in response to Julie's question is a long one and quite scary. If I can perhaps concentrate on the barrier to physical activity that derives from income inequality specifically, and perhaps looking for an answer to that, is there an answer? You're talking about the cost, of course, of sports equipment. Do you go for the types of things where equipment isn't required or are there other ideas?
Welsh: Diolch yn fawr iawn ichi. Mi oedd y rhestr a wnaethoch chi roi mewn ymateb i gwestiwn Julie yn un hir ac yn un brawychus. Os caf i ganolbwyntio ar y rhwystr i weithgarwch corfforol sy'n dod o anghydraddoldeb incwm yn benodol, a chwilio am ateb i hwnnw, a oes yna ateb? Rydych chi sôn am gost offer chwaraeon ac ati. A ydych chi'n mynd am chwaraeon, gweithgarwch corfforol, sydd ddim angen offer? Rhowch syniadau eraill imi.
English: Okay, thank you very much. That's the end of the session. May I thank you very much once again for the written evidence that you submitted beforehand and also the additional documents that you have presented to the committee. You'll receive a transcript of these discussions so that you can check them for factual accuracy. Thank you very much.
Welsh: Ocê, diolch yn fawr iawn. Dyna ddiwedd y sesiwn. A allaf i ddiolch i chi unwaith eto am y dystiolaeth ysgrifenedig y gwnaethoch chi ei chyflwyno ymlaen llaw a hefyd y dogfennau ychwanegol rydych chi wedi eu cyflwyno nawr i'r pwyllgor? Mi fyddwch chi yn derbyn trawsgrifiad o'r trafodaethau i chi allu gwirio eu bod nhw'n ffeithiol gywir. Diolch yn fawr iawn i chi.
English: I'll turn to my fellow Members and refer to item 6, papers to note. There are five letters there. You will have read those letters. Is there anything arising from those letters? Happy to note? Yes.
Welsh: A allaf i, at fy nhyd-Aelodau, gyfeirio at eitem 6 a phapurau i'w nodi? Mae yna bum llythyr yn fanna y byddwch chi wedi'u darllen. A oes yna rywbeth yn codi yn benodol? Hapus jest i nodi? Dyna ni.
English: We move on, therefore, to item 7 and the proposal under Standing Order 17.42 to decide to exclude the public from the remainder of the meeting. Is everyone agreed? Agreed. Thank you very much.
Welsh: Fe wnawn ni symud ymlaen, felly, at eitem 7 a chynnig o dan Reol Sefydlog 17.42 i benderfynu gwahardd y cyhoedd o weddill y cyfarfod. Pawb yn gytûn? Cytûn. Diolch yn fawr.
English: Thank you very much, Chair. Perhaps a less optimistic view than David Melding - a few questions on the continuity Bill, if that will have to come in. Of course, you know, as everybody else, that this continuity Bill has been referred to the Supreme Court. Can I ask: if you get an agreement with the UK Government on clause 11, do you understand that the Attorney General will request that the Supreme Court stops its consideration, then?
Welsh: Diolch yn fawr, Cadeirydd. Efallai ar ogwydd llai optimistig na David Melding - ychydig o gwestiynau ar y Bil parhad, os bydd rhaid i hwnnw ddod i mewn. Wrth gwrs, rydych chi'n gwybod, fel pawb arall, fod y Bil parhad yma wedi cael ei arallgyfeirio i'r Goruchaf Lys. A allaf i ofyn: os cewch chi gytundeb efo Llywodraeth y Deyrnas Unedig ar gymal 11, a ydych chi'n deall y bydd y Twrnai Cyffredinol yn gofyn i'r Goruchaf Lys ddod â'i ystyriaeth i ben, wedyn?
English: Well, that's what's been said already. As I understand it, it's possible to withdraw the referral if everyone gives their consent to the Supreme Court - that is, written consent - or the court can come to the same view. So, if we have reached agreement, and we get to the point where we're agreed on a way forward - and we've always said that we don't want to use the continuity Bill, and that we do want to reach an agreement on the withdrawal Bill. If we get to that position, then my understanding is that the Attorney General will be able to approach the Supreme Court and withdraw the case.
Welsh: Wel, dyna beth mae wedi'i ddweud yn barod. Fel rydw i'n ei ddeall, mae'n bosib tynnu y referral yn ôl os yw pob un yn rhoi cytundeb i'r llys - cytundeb ysgrifenedig - neu mae'r llys yn gallu dod at yr un farn. So, os ydym ni wedi dod i gytundeb gyda'n gilydd ar y ffordd ymlaen rŷm ni eisiau ei defnyddio - fel rŷm ni wedi dweud dro ar ôl tro: nid i ddefnyddio y Bil parhad, ond i ddod i gytundeb ar y withdrawal Bill. Os ydym yn y sefyllfa yna, beth rydw i'n ei ddeall yw y bydd y Twrnai Cyffredinol yn gallu mynd at y llys a thynnu yr achos yn ôl.
English: And following on from that, therefore, in a situation where an agreement has not been reached on clause 11, could you as the Welsh Government provide more information about likely timings, particularly given the Counsel General's comments last week about seeking an expedited hearing? Do you have any sort of idea of what the likely timetable is going to be in a situation where there is no agreement?
Welsh: Ac yn dilyn o hynny, felly, mewn sefyllfa lle na chawn ni gytundeb ar gymal 11, a allech chi fel Llywodraeth Cymru roi rhagor o wybodaeth am yr amserlen debygol, yn enwedig o ystyried sylwadau'r Cwnsler Cyffredinol yr wythnos diwethaf ynghylch ceisio cael proses o wrandawiad cyflym? A oes gyda chi unrhyw amgyffred o beth ydy'r amserlen debygol mewn sefyllfa lle nad oes cytundeb?
English: As I understand it, Chair, Jeremy Miles has already made a submission to the court to have an expedited hearing. That's already been done, and the Scottish Government has done likewise. So, it's in the court's hands at the moment. They are considering our submissions, and it's up to the court to decide whether they are willing to work in that way. If they are, or whatever the situation is, when we hear back from them we will be able to feed back to the Assembly and to this committee too.
Welsh: Fel rydw i'n deall, Gadeirydd, mae Jeremy Miles wedi rhoi yn barod rywbeth i mewn i'r llys i gael rhywbeth yn gyflym, so expedited hearing. Rydym wedi ei wneud e'n barod, ac mae Llywodraeth yr Alban wedi gwneud yr un peth. So, mae yn nwylo'r llys ar hyn o bryd. Maen nhw'n ystyried beth rydym ni wedi'i ddweud, ac mae e lan i'r llys i weld a ydyn nhw'n fodlon gwneud pethau yn y ffordd yna. Os ydyn nhw, neu beth bynnag, pan fyddwn ni'n clywed yn ôl, wrth gwrs, byddwn ni'n gallu bwydo nôl i'r Cynulliad ac i'r pwyllgor hefyd.
English: Thank you very much. And in addition, of course, naturally, as you've mentioned already, the landscape is changing and tends to move without much notice. Again, in a situation where agreement has not been reached on clause 11, what consideration have you as the Welsh Government given to what happens if the UK withdrawal Bill is passed before the Supreme Court makes its ruling on our continuity Bill? Where are we then?
Welsh: Diolch yn fawr. Ac ar gefn hynny, wrth gwrs, yn naturiol, fel rydych wedi'i grybwyll eisoes, mae'r tirlun yn gyfnewidiol ac yn tueddu i symud weithiau heb fawr o rybudd. Eto, mewn sefyllfa lle nad oes cytundeb ynglŷn â chymal 11, pa ystyriaeth ydych chi fel Llywodraeth Cymru wedi'i rhoi i beth fydd yn digwydd os caiff y Bil ymadael ei basio cyn i'r Goruchaf Lys wneud ei ddyfarniad ynglŷn â'n Bil parhad ni? Lle ydym ni wedyn?
English: Yes. Moving on - we'll leave the continuity Bill there, and we'll move on to other serious issues: UK governance post Brexit and how the different administrations are working together. You're aware that this committee produced a report, of course, on this fundamental issue, with about nine recommendations. Just to go after some of those, can I ask you first of all to what extent do you as a Cabinet Secretary concur with the Institute for Government that, post Brexit, we'll require a new approach to co-operation between the Governments of the UK?
Welsh: Ie. Symud ymlaen - gwnawn ni adael y Bil parhad yn fanna, a symudwn ni ymlaen i faterion, wel, digon dyrys hefyd: llywodraethiant yn yr ynysoedd hyn ar ôl Brexit a sut mae'r gwahanol Lywodraethau yn cydweithio efo'i gilydd. Rydych chi'n ymwybodol i'r pwyllgor yma gynhyrchu adroddiad, wrth gwrs, ar y pwnc sylfaenol yma, efo rhyw naw o argymhellion. A wedyn jest i fynd ar ôl trywydd rhai ohonyn nhw, a allaf i ofyn i chi yn y lle cyntaf i ba raddau rydych chi fel Ysgrifennydd y Cabinet yn cytuno efo'r sefydliad llywodraethu - hynny yw, yr Institute for Government - y bydd angen ffordd newydd o gydweithredu rhwng Llywodraethau'r Deyrnas Unedig ar ôl gadael yr Undeb Ewropeaidd?
English: Well, it's very clear to us as a Government here in Wales that we will have to have new ways of dealing with issues within the UK where the responsibilities and powers have been devolved but now we have to come back together to jointly plan to assist the UK to be successful for the future. Truth be told, Chair, it has been a little difficult to highlight this issue to other Governments. The UK Government, their hands are so full, they're so busy with Brexit, they are doing so many things to deal with those things in front of them at the moment, it's been difficult to persuade them to think about these issues that will arise in the future, and the Scottish Government, as you can well understand, their main aim is to leave the United Kingdom, so trying to persuade them to put a great deal of energy into thinking about how to run the UK in the future when they actually want to exit the UK - well, there isn't a great deal of incentive for them to do that. What has happened is, the work that's been ongoing on frameworks, what that throws up time and time again is: how are we going to govern this framework in the future? If we can agree on issues, then how are we going to govern these things? And when that does arise in conversation and UK Government Ministers are given advice from their own civil servants that says,
Welsh: Wel, mae'n glir dros ben i ni fel Llywodraeth yma yng Nghymru y bydd yn rhaid i ni gael ffyrdd newydd o ddelio â phethau yn y Deyrnas Unedig ble mae'r cyfrifoldebau wedi cael eu datganoli ond nawr mae'n rhaid i ni ddod yn ôl at ein gilydd a chynllunio gyda'n gilydd i helpu'r Deyrnas Unedig i fod yn llwyddiannus yn y dyfodol. A dweud y gwir, Cadeirydd, mae wedi bod yn beth bach yn anodd i dynnu sylw Llywodraethau eraill at hwnnw. Mae Llywodraeth y Deyrnas Unedig, mae eu dwylo nhw mor llawn gyda Brexit, maen nhw'n gwneud sut gymaint o bethau i ddelio â phethau sydd o flaen eu llygaid nhw nawr, mae wedi bod yn anodd i'w perswadio nhw i feddwl am bethau sy'n mynd i ddigwydd yn y dyfodol, ac y Llywodraeth yn yr Alban, fel rydych chi'n gallu deall, eu pwrpas nhw yw i ymadael â'r Deyrnas Unedig, so mae trio eu perswadio nhw i roi lot o egni i mewn i feddwl am sut i redeg y Deyrnas Unedig yn y dyfodol pan maen nhw eisiau ymadael - wel, nid oes lot o incentive iddyn nhw i'w wneud e fel yna. Beth sydd wedi digwydd yw, y gwaith sydd wedi mynd ymlaen ar y fframweithiau, y pethau mae hwnnw yn twlu mas bob tro yw: sut rydym ni'n mynd i lywodraethu y fframwaith yma yn y dyfodol? Os rydym ni'n gallu cytuno ar bethau, sut rydym ni'n mynd i lywodraethu pethau? A phan fo hwnnw'n codi yn y sgwrs, ac mae Gweinidogion y Deyrnas Unedig yn cael cyngor oddi wrth eu gweision sifil nhw i ddweud,
English: Yes, thank you for that. Of course, following on from our report, one of the central recommendations was that there is a need to offer a coherent and practical path to improve co-operation between the different Governments. For example, the JMC should be subject to fundamental reform so that it becomes a UK council rather than the body it is at the moment that meets when it chooses to, and with a loose agenda - we've had this discussion before regarding the need to strengthen the JMC. Would you be willing to follow that line?
Welsh: Ie, diolch am hynny. Wrth gwrs, yn dilyn o'n hadroddiad ni, un o'r argymhellion canolog, wrth gwrs, oedd bod angen cynnig llwybr cydlynol ac ymarferol i wella cydweithio rhwng y gwahanol Lywodraethau. Er enghraifft, y dylai Cyd-bwyllgor y Gweinidogion, y JMC, gael ei ddiwygio'n sylfaenol fel ei fod o'n gyngor y Deyrnas Unedig yn lle'r corff mae o ar hyn o bryd, sydd yn cyfarfod pan fo'n dewis cyfarfod a'r agenda'n llac - rŷm ni wedi cael y drafodaeth hon o'r blaen ynglŷn â'r angen dybryd i gryfhau Cyd-bwyllgor y Gweinidogion. A fuasech chi'n fodlon eto dilyn y trywydd yna, rŷch chi'n meddwl?
English: Thank you, Dr Lloyd. As I've said on a number of occasions, the JMC isn't fit for purpose in dealing with issues post Brexit.
Welsh: Diolch i Dr Lloyd. Fel rwyf i wedi'i ddweud sawl gwaith nawr, nid yw'r JMC mewn ffurf ble mae'n gallu ymdopi gyda phethau ar ôl Brexit.